OpenLLM-France/wikimedia huggingface dataset:
# Atletisme als Jocs Olímpics d'Estiu de 1908 - salt de llargada aturat masculí

Els salt de llargada aturat masculí va ser una de les sis proves de salts que es disputaren durant els Jocs Olímpics de Londres de 1908. La prova es va disputar el 20 de juliol de 1908 amb la participació de 25 atletes procedents d'onze nacions diferents.

## Medallistes

| Or | Plata | Bronze |
| Ray Ewry (USA) | Konstandinos Tsiklitiras (Grècia) | Martin Sheridan (USA) |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1908.
| Rècord del Món | 3m 47cm | Ray Ewry | St. Louis (USA) | 3 de setembre de 1904 |
| Rècord Olímpic | 3m 47cm | Ray Ewry | St. Louis (USA) | 3 de setembre de 1904 |

## Resultats

| Pos. | Atleta | Distància |
| 1 | Ray Ewry (USA) | 3.33 metres |
| 2 | Konstandinos Tsiklitiras (Grècia) | 3.235 metres |
| 3 | Martin Sheridan (USA) | 3.23 metres |
| 4 | John Biller (USA) | 3.21 metres |
| 5 | Ragnar Ekberg (SWE) | 3.19 metres |
| 6 | Platt Adams (USA) | 3.11 metres |
| 6 | Frank Holmes (USA) | 3.11 metres |
| 8-25 | Tim Ahearne (GBR) | Desconegut |
| 8-25 | George Barber (CAN) | Desconegut |
| 8-25 | Wilfred Bleaden (GBR) | Desconegut |
| 8-25 | Lionel Cornish (GBR) | Desconegut |
| 8-25 | Léon Dupont (BEL) | Desconegut |
| 8-25 | Bram Evers (NED) | Desconegut |
| 8-25 | Walter Henderson (GBR) | Desconegut |
| 8-25 | Jacobus Hoogveld (NED) | Desconegut |
| 8-25 | Frank Irons (USA) | Desconegut |
| 8-25 | Jarl Jakobsson (FIN) | Desconegut |
| 8-25 | Henri Jardin (FRA) | Desconegut |
| 8-25 | Frederick Kitching (GBR) | Desconegut |
| 8-25 | Evert Koops (NED) | Desconegut |
| 8-25 | Svend Langkjær (DEN) | Desconegut |
| 8-25 | Arthur Mallwitz (GER) | Desconegut |
| 8-25 | Alfred Motte (FRA) | Desconegut |
| 8-25 | Sigmund Muenz (USA) | Desconegut |
| 8-25 | Lancelot Stafford (GBR) | Desconegut |

## Referències

* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* De Wael, Herman. «Athletics 1908». Herman's Full Olympians, 2001. Arxivat de l'original el 27 de setembre 2006. [Consulta: 15 juliol 2006].
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 15 juliol 2006].
# Lopra

Lopra és un poble de l'illa de Suðuroy, a les illes Fèroe. Forma part del municipi de Sumba. L'1 de gener del 2021 tenia 83 habitants.

## Geografia

La localitat està situada al sud de l'illa de Suðuroy. Es troba al fons del fiord de Lopra (Lopransfjørður), un grau del Vágsfjørður. Al sud del poble hi ha la boca nord del Sumbiartunnilin, el túnel que connecta l'illa amb les localitats que queden més al sud. El riu Lopransá travessa Lopra pel mig.
La zona anomenada Lopranseiði i l'illot de Lopransholmur són dos llocs d'una bellesa fantàstica situats a prop de Lopra. Des de Lopra cal anar cap a l'oest, cap a la zona anomenada Lopranseiði ("istme de Lopra" en català). Es tracta d'una franja de terra estreta que separa el Lopransfjørður de la costa sud-occidental de l'illa. Aquí hi ha un terreny de pendents suaus i esquitxat de petits estanys i cursos d'aigua. Un cop a la costa occidental, l'illot de Lopransholmur ressegueix amb les seves parets verticals i rectilínies els penya-segats occidentals de l'illa de Suðuroy.

## Història

El nom Lopra pot tenir l'origen en la paraula gaèlica lobar, que es tradueix en català com a "lepra". Per tant, es podria tractar d'un assentament prenòrdic d'eremites d'origen britànic dels segles VI al VIII dC. Tot i això, el lloc estava abandonat i no seria fins al 1834 que no es fundaria l'assentament actual.
Un vaixell neerlandès anomenat Westerbeek va naufragar a prop de Lopranseiði el 2 de setembre de 1742. 80 homes van sobreviure i 10 més hi van perdre la vida. Gairebé tots els supervivents van haver de viure a les illes Fèroe durant 9 mesos abans no van poder tornar als Països Baixos.
Lopra tenia una estació balenera. Es tractava d'un centre de tractament de la carn de balena que comprava els animals als baleners. La caça de balenes va ser una font d'ingressos important durant la primera meitat del segle xx. Caçaven els animals al voltant de les illes i després els remolcaven fins a les estacions baleneres feroeses. Tanmateix, la disminució del nombre de balenes va alentir-ne la indústria derivada i moltes d'aquestes estacions van acabar tancant. L'estació de Lopra va tancar el 1953.
Durant els anys 1980 i 1990 s'hi van fer perforacions per trobar petroli i gas, sense èxit.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 24 agost 2019]. «Base de dades estadística de les Illes Fèroe»
* ↑ «Mapa de les Fèroe» (en danès). Trap Danmark. [Consulta: 1r novembre 2019].
* ↑ «Lopra, Lopranseiði and Westerbeek» (en anglès). Visit Suðuroy. Arxivat de l'original el 2016-03-25. [Consulta: 24 desembre 2019].
* ↑ «Lopra» (en anglès). faroeislands.dk. [Consulta: 24 desembre 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Web de l'ajuntament de Sumba. (feroès)
# Oficina Central d'Estadístiques d'Israel

L'Oficina Central d'Estadístiques d'Israel (OCEI) (en hebreu: הלשכה המרכזית לסטטיסטיקה) és l'organisme governamental encarregat de realitzar les estadístiques a Israel. L'OCEI fou establerta en l'any 1949, la seva funció principal és elaborar i publicar els resultats estadístics sobre tots els aspectes de la vida a Israel, incloent població, societat, salut, economia, comerç, indústria i educació. L'organisme, és finançat en la seva major part amb fons públics, està encapçalat per un funcionari del Govern, que és nomenat per recomanació del Primer ministre d'Israel. L'OCEI té la seu en el barri de Givat Shaul de Jerusalem, i una altra sucursal a Tel-Aviv.

## Enllaços externs

* Lloc oficial (anglès)

## Referències

* ↑ Statistics Ordinance
# Mawlamyaing

Mawlamyaing o Moulmein o Mawlamyine (birmà မော်လမြိုင်မြို့) és una ciutat i capital l'estat de Mon a Birmània, del districte de Mawlamyaing i del township de Mawlamyaing. El nom natiu de Mawlamyaing és en llengua mon i vol dir "ull perdut" i el portaria perquè un rei mon va perdre un ull en aquest lloc. Està situada al delta del riu Salween allà on la boca d'aquest riu està protegida per l'illa Bilugyun Island quan entra al golf de Martaban i a la mar d'Andaman, a la riba esquerra del riu a la confluència amb el Gyaing i el Ataran (fvorma una "L" amb la part horitzontal a la vora del Salween i la part vertical seguint el Ataran). Està rodejat per muntanyes baixes amb antigues pagodes a est i oest sent el turó principal l'anomenat Nas del Duc de York de poc més de 600 metres; les pagodes més destacades són les d'Uzina i Kyaikthanlan amb una pagoda també de certa importància entre ambdues. La ciutat té un aeroport que porta el seu nom (codi IATA: MNU; codi ICAO: VYMM). Té port a la mar d'Andaman. La seva població és d'uns 300.000 habitants.
Mawlamyaing fou la primera capital de la Birmània britànica entre 1826 i 1852 després que la costa de Tenasserim i l'Arakan van ser cedides als britànics pel tractat de Yandabu al final de la primera Guerra Anglobirmana. El 1827 els britànics es van establir en aquesta població per decisió del general Sir Archibald Campbell i declarada capital de la província de Tenasserim, per ser considerada millor que Amherst al sud i Martaban a l'oest. Nombrosos britànics es van establir a la ciutat i un barri fou conegut com a Petita Anglaterra; molts d'aquests britànics tenien plantacions de cautxú. La residència del govern es va establir a Salween House i la ciutat disposava d'un hospital, escoles del govern i tres esglésies: St. Matthew's, St. Patrick's i St. Augustine's; hi havia un campament militar que abans de final del segle xix va ser abandonat. Formava part de la divisió de Tenasserim, districte d'Amherst, subdivisió de Moulmein, township de Moulmein. La població era el 1872 de 46.472 habitants, el 1881 de 53.107 habitants; el 1891 de 55.785 i el 1901 de 58.446 habitants (entre aquestos 8.544 musulmans i 19.081 hindús). Al port es van construir unes drassanes que van operar entre 1830 i 1858 per vaixells de fusta però després van quasi desaparèixer amb l'aparició de vaixells més moderns, quedant limitades a la favricació de petits bots locals. D'altra banda el port quedava tapat per barres d'arena però el govern va prendre mesures i va dragar la zona per fer-la accessible fàcilment al tràfic marítim; el port estava administrat per l'Oficial del Port membre de la Royal Indian Marine.

## Vegeu també

* Gyaing.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Internacional Futebol Clube

* Aquest article tracta sobre el club de Curitiba. Si cerqueu club de Porto Alegre, vegeu «Sport Club Internacional».
L'Internacional Futebol Clube, o en la seva versió anglesa International Foot-Ball Club, fou un club de futbol brasiler de la ciutat de Curitiba a l'estat de Paranà.

## Història

El club va ser fundat el 22 de maig de 1912 per Joaquim Américo Guimarães, i membres del Jockey Club Paranaense. El 1914 inaugurà l'estadi Baixada do Água Verde amb una derrota 1-7 davant el CR Flamengo de Rio de Janeiro. El 1915 guanyà la Liga Sportiva Paranaense considerat el primer campionat estatal. També fou segon classificat els anys 1917 i 1918. El 1921 es fusionà amb el Centro Hipico Paranaense esdevenint Internacional Sport Club. El 1924 es fusionà amb l'América Foot-Ball Club, formant el Clube Atlético Paranaense.

## Palmarès

* Campionat paranaense:
** 1915

## Referències

* ↑ «H istória do Futebol-Final: A Enciclopédia do Futebol na Internet!!!!,». Rodolfo Stella, 09-03-2013. Arxivat de l'original el 2014-05-17. [Consulta: 1r juliol 2014].
* ↑ «Internacional/PR». Futebol Nacional, 15-01-2014. Arxivat de l'original el 2014-05-17. [Consulta: 1r juliol 2014].
* ↑ «Historia do Estádio Joaquim Américo do Clube Atlético Paranaense». Marcelo de Paula Dieguez, 15-05-2014. Arxivat de l'original el 2014-05-17. [Consulta: 1r juliol 2014].
* ↑ «Paraná State - List of Champions». Julio Bovi Diogo RSSSF Brazil, 13-04-2014. [Consulta: 1r juliol 2014].
# Cuaespinós frontgrís

El cuaespinós frontgrís (Synallaxis frontalis) és una espècie d'ocell de la família dels furnàrids (Furnariidae).
Habita zones arbustives, vegetació baixa i herba alta de les terres baixes del centre, est, sud-est de Bolívia, Paraguai, est de i sud del Brasil, Uruguai i nord de l'Argentina.

## Referències

* ↑ «Cuaespinós frontgrís». Cercaterm. TERMCAT, Centre de Terminologia. Rev. 29/04/2021(català)
# Julio Palencia Tubau

Julio Palencia y Àlvarez - Tubau (1884 - 25 de març 1952) va ser un diplomàtic espanyol que, des del seu lloc com a Ministre de l'Ambaixada d'Espanya a Sofia (1940-1943) va denunciar la legislació antisemita del govern búlgar - que afectava 50.000 jueus - i va intercedir davant Bulgària i Alemanya per a protegir els drets i béns de 150 jueus sefardites. Es va enfrontar sense èxit amb les autoritats nazis per a evitar l'execució del jueu Leon Arie, els fills del qual va adoptar perquè poguessin sortir i retrobar-se amb la seva mare. L'ambaixador d'Alemanya a Sofia va qualificar Julio Palencia de «fanàtic anti-alemany» i «amic dels jueus».
Julio Palencia i altres diplomàtics espanyols que com ell, van ajudar els jueus a fugir de l'Holocaust van ser rescatats de l'oblit l'any 2000 quan el Ministeri d'Afers Exteriors d'Espanya va dedicar una pàgina web a la seva memòria, anomenada Diplomáticos españoles durante el Holocausto, sent Ministre Abel Matutes.
Posteriorment, l'any 2007, van ser homenatjats un altre cop en una exposició titulada Visados para la libertad organitzada per la Casa Sefarad a Madrid.
Julio Palencia, Bernardo Rolland de Miota i Sebastián Romero Radrigales han estat proposats l'any 2008 per la Fundació Raoul Wallenberg per a ser designats com a Justos entre les Nacions, distinció que l'estat d'Israel a aquelles persones que no sent de confessió o ascendència jueva, van ajudar els jueus víctimes de la persecució antisemita durant el Tercer Reich.

## Vegeu també

Altres diplomàtics que van protagonitzar accions per salvar als jueus perseguits pel nazisme:
* Aristides de Sousa Mendes, cònsol general de Portugal a Bordeus
* Raoul Wallenberg, cònsol de Suècia a Txecoslovàquia
* Angel Sanz Briz
* Eduardo Propper de Callejón
* Sebastián Romero Radrigales
* Bernardo Rolland de Miota
* José Rojas Moreno
* Miguel Angel Muguiro
* José Ruiz Santaella
* Juan Schwartz Díaz-Flores
* Giorgio Perlasca
* Llista de Justos entre les Nacions per estat

## Enllaços externs

* Web dedicada als diplomàtics espanyols per la Fundació Raoul Wallenberg Arxivat 2007-10-15 a Wayback Machine. (castellà)
* Relació completa de diplomàtics salvadors per la Fundació Raoul Wallenberg Arxivat 2009-07-22 a Wayback Machine. (castellà)
* Visados para la libertad - Diplomáticos españoles ante el Holocausto - web oficial de l'exposició organitzada per la Casa Sefarad Arxivat 2008-05-03 a Wayback Machine. (castellà)
* Julio Palencia, el héroe olvidado. Eduardo Martín de Pozuelo. La Vanguardia, Magazine, 3-1-2010 Arxivat 2010-01-06 a Wayback Machine.(castellà)

## Referències

* ↑ «Diplomáticos españoles durante el Holocausto». Arxivat de l'original el 2001-08-22. [Consulta: 22 agost 2001].
# Drug Master File

Un Drug Master File conegut generalment pel seu acrònim DMF (de l'anglès Fitxer mestre de la substància química o principi actiu) és el document requerit per l'agència americana del medicament (FDA), que inclou tota la informació referent a la manera de preparar un principi actiu (API) per a ús com a medicament amb la qualitat exigida per a tal ús. El sistema del DMF serveix per a tot el món, però cada àrea geogràfica disposa dels seu propi DMF. A banda del DMF americà, existeix l'equivalent europeu Active Substance Master Files (ASMF) o el Certificate of suitability of Monographs of the European Pharmacopoeia (CEP). El document l'ha d'obtenir el mateix fabricant del principi actiu i segueix les normes de la Common Technical Documentation (CTD) establertes en la guia ICH M4.

## Utilitat

Són documents especials que proporcionen la informació suficient i necessària sobre un principi actiu a l'autoritat corresponent amb l'objectiu de servir com a base de dades referencia davant una sol·licitud relacionada. Són utilitzades davant d'una demanda d'autorització d'un medicament, per a explicar la manera en com ha estat fabricada aquella substància activa i permetre als experts de verificar la seva qualitat.

## Confidencialitat de les dades

Aquests documents permeten al productor d'(API), mantenir en secret informació confidencial dels seus processos i al mateix temps, poder vendre el producte als seus clients amb la informació que els sol·licitarà l'agència per a incloure l'(API) en la forma de dosificació final. Un DMF consta, de manera general, d'una part oberta, accessible al comprador del principi actiu, i una de tancada, únicament accessible a les autoritats que examinaran el DMF per a determinar la qualitat de la substància en qüestió. Aquesta part tancada conté les informacions confidencials, rellevants del saber fer particular de l'empresa.

## Enllaços externs

* (anglès) Pàgina referent als DMA de la FDA
* (anglès) Guia de la EMEA sobre el procediment d'ASMF Arxivat 2007-06-10 a Wayback Machine.
* (anglès) Guies DMF de la FDA
# Anna Falchi

Anna Kristiina Palomäki, més coneguda com a Anna Falchi, (Tampere, Finlàndia, 22 d'abril de 1972) és una model i actriu italiano-finlandesa, molt coneguda a Itàlia.

## Biografia

Anna Falchi va néixer amb el nom d'Anna Kristiina Palomäki a Tampere, Finlàndia, fill de pare italià, Benito (Titot) Falchi, i mare finesa, Karina. Té un germà a Itàlia, Saro, i un germà per part de pare a Suècia, Peter. El 1978, als 6 anys, es van traslladar a Itàlia amb la seva família. Va començar la seva carrera com a model; i la seva primera aparició a la televisió amb ser en un anunci d'un banc italià el 1992. En l'anunci hi participava Paolo Villaggio, i va ser dirigit pel conegut Federico Fellini. Aquest fet l'ajuda a llançar la seva carrera cinematogràfica, que va començar amb Nel continente nero el 1993.

## Filmografia

* La principessa e il povero (TV) (1997)
* Celluloide (1997)
* Desideria e l'anello del drago (TV) (1994)
* Mi novia es un zombi (1994)
* Golfos de broma (1994)

## Referències

* ↑ «federicofellini.it». Arxivat de l'original el 2007-09-27. [Consulta: 9 desembre 2014].

## Enllaços externs

* Anna Falchi - Lloc web oficial
* Pics gallery Anna Falchi
* AskMen Bio and comments
# Lopukhovka

«Lopukhovka» té aquests significats:
* Lopukhovka (Volsk), localitat de l'óblast de Saràtov, a Rússia
* Lopukhovka (Atkarsk), localitat de l'óblast de Saràtov, a Rússia
# Núria Codina i Ales

Núria Codina i Ales (Lleida, Segrià, 27 de setembre de 1973) és una atleta i professora catalana. Llicenciada en INEFC per la Universitat de Lleida, és especialista en curses d'ultra trail. Ha guanyat les edicions de 2018 i 2019 de la Copa Catalana de Curses d'Ultraresistència.
Als 12 anys va començar a fer atletisme i amb el temps va fer el salt de les curses d'asfalt a les de muntanya perquè «cada vegada m'agradaven més els recorreguts més llargs». El 2017 va córrer l'Ultra Trail del Mont Blanc. El 2018 va arribar la primer a la meta de l'Ultra Trail Muntanyes de la Costa Daurada (107 km i 4.600 m de desnivell positiu) després de 19 hores i 46 minuts corrent. El 2019 va completar l'exigent Tor des Géants (340 km i 24000 m de desnivell positiu) de la Vall d'Aosta en poc més de 134 hores.

## Referències

* 1 2 MADRONA, Xavier. «L'atleta més resistent». Segre, 08-01-2020. [Consulta: 9 febrer 2020].
* ↑ MADRONA, Xavier. «Dos lleidatans pugen un 'Everest' a la Noguera». Segre, 18-09-2018. [Consulta: 9 febrer 2020].
* ↑ Rovira, Marc. «En una cursa de llarga distància quasi tot el mèrit és del cap». El Punt Avui, 25-04-2018. [Consulta: 9 febrer 2020].
* ↑ «Núria Codina completa la Tour des Geants». Atletes de Lleida, 18-09-2019. [Consulta: 23 juliol 2023].
# Mawlana Shawkat Ali

Mawlana Shawkat Ali (Rampur 10 de març de 1873-Delhi 26 de novembre de 1938) fou un dirigent del Moviment Khilafat de l'Índia, un dels germans Ali (l'altre era Mawlana Muhammad Ali).

## Biografia

Mawlana Shawkat Ali rebé una educació europea a Bareilly i després a Aligarh per decisió de la seva mare vídua Abadi Begum. Fou esportista de renom però no va destacar en els estudis. Al final dels estudis va treballar al departament de l'Opi durant 17 anys i després fou secretari de l'Aga Khan. Va donar suport al seu germà.
El 1913 va fundar l'Associació de Servidors de la Kaba per protegir aquest monument i facilitar la peregrinació des de l'Índia. Va dirigir també dos revistes publicades pel seu germà. El maig de 1915 fou arrestat acusat de preparar una revolta dels musulmans contra els anglesos. Van restar a presó fins al desembre de 1919.
Llavors es van associar al Congrés Nacional Indi al que van acostar als musulmans. Van destacar en el Moviment de No Cooperació a l'inici dels anys vint i després al moviment Khilafat. El 9 de juliol de 1921 van fer votar a la Conferència del Khilafat una resolució apel·lant a la deserció dels soldats musulmans a l'exèrcit angloindi, i això els va costar una nova detenció; es va seguir contra ells dos i altres cinc persones l'anomenat Procés de Karachi.
El 1923 va presidir la conferència del Khilafat a Cocanada, on es va fundar la Sewa Dal Hindustani (Cossos al Servei de l'Índia), que va tenir la primera sessió a Belgaum el 1924 i pretenia millorar la situació social dels indis. Quan van aparèixer moviments radicals que pretenien la conversió dels musulmans a l'hinduisme (el Shuddi o "Purificació") els musulmans van exigir garanties d'equitat en una Índia independent, que el Congrés Nacional no va voler donar (Conferència de Calcuta de 1928) i els musulmans van capgirar el seu suport cap a la Lliga Musulmana i van demanar un estat separat.
Es va establir a Bombai i al final de la seva vida fou elegit pel Consell Legislatiu Central. Va morir a Delhi el 1938.

## Referències

* Mushirul Haq, Shawkat Ali, al Dictionary of national biography, Calcuta 1974.
# Internacional

«Internacional» té aquests significats:
* Internacional (política), interacció entre nacions.
* Primera Internacional
* Segona Internacional
* Tercera Internacional
* Quarta Internacional
* Associació Internacional dels Treballadors
* Internacional Socialista
* Internacional liberal
* Música: La Internacional, himne del socialisme.
* Esports: Sport Club Internacional, club de futbol brasiler de la ciutat de Porto Alegre.
# Cuaespinós fosc

El cuaespinós fosc (Synallaxis moesta) és una espècie d'ocell de la família dels furnàrids (Furnariidae).

## Hàbitat i distribució

Viu a la vegetació baixa entre els 400 i els 1200 m d'alçària del sud-est de Colòmbia i per l'est dels Andes, d'Equador i nord-est de Perú.

## Referències

* ↑ «Cuaespinós fosc». Cercaterm. TERMCAT, Centre de Terminologia. Rev. 29/04/2021(català)
# Julio Otero Moirelo

Julio Otero Moinelo (La Corunya, 10 d'abril de 1926 - 7 de gener de 2005) va ser un futbolista gallec de la dècada de 1950 que jugava en la posició de defensa. Va militar a les files del Celta de Vigo i del Reial Betis.

## Clubs

| Club | Anys |
| Real Club Celta de Vigo | 1949-1956 |
| Real Betis Balompié | 1956-1958 |

## Referències

* ↑ «Otero, Julio Otero Moirelo - Futbolista». [Consulta: 5 setembre 2019].
* ↑ «Julio Otero Moirelo - Player Profile» (en anglès). [Consulta: 5 setembre 2019].
# Anna Feliu i Moragues

Anna Feliu i Moragues (l'Albi, 1979) és una funcionària docent del cos de professors d'ensenyament secundari (especialitat en llengua anglesa), batllessa de L'Albi i diputada al Parlament de Catalunya (13a legislatura) per Junts per Catalunya.
Llicenciada en traducció i interpretació, te un postgrau en pedagogia. Ha estat coordinadora territorial de la DG de Joventut a Lleida; directora dels serveis territorials de Governació, Administracions Públiques i Habitatge a Lleida, i directora dels serveis territorials de la Presidència a Lleida.
Batllessa de l'Albi d'ençà del 2015, ha estat consellera i portaveu al Consell Comarcal de les Garrigues.

## Referències

* ↑ Salgas, Marc. «"La feina que fa el president Puigdemont a fora és vital" - 08 oct 2021», 26-03-2024. [Consulta: 26 març 2024].
* ↑ Catalunya, Parlament de. «Fitxa del diputat/ada». [Consulta: 23 març 2024].
# Nóvaia Simónovka

Nóvaia Simónovka - Новая Симоновка (rus) - és un poble de l'óblast de Bélgorod, a Rússia. El 2010 tenia 352 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].